钦定古今图书集成/明伦汇编/氏族典/第114卷 > 《廖用贤尚友录》 > 来知德
## 钦定古今图书集成/明伦汇编/氏族典/第114卷 > 《廖用贤尚友录》 > 来知德

按《明外史来知德传》：“知德，字矣鲜，梁山人。幼有至行，
有司举为孝童，嘉靖三十一年举于乡。二亲相继殁，
庐墓六年，不饮酒茹荤，服除伤，不及禄养，终身麻衣
蔬食，誓不见有司。其学以致知为本，尽伦为要。所著
有《省觉录》《省事录》《理学辨疑》《心学晦明解》诸书，而《周
易集注》一篇，用功尢笃。万历三十年，总督王象乾、巡”
抚郭子章合词论荐，特授翰林待诏。知德力辞，诏以
所授官致仕，有司月给米三石终其身。